நிம்ருத்

நிம்ருத் (Nimrud) (; )  தற்கால ஈராக் நாட்டின் நினிவே ஆளுநகரகத்தில் மோசுல் நகரத்திற்கு தெற்கில் 20 கிமீ தொலைவில் உள்ள பண்டைய நகரம் ஆகும். நிம்ருத் உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.

வடக்கு மெசொப்பொத்தேமியாவில் டைகிரீஸ் ஆற்றின் கரையில் அமைந்த நிம்ருத் நகரம், கிமு 879 முதல் 706 முடிய  புது அசிரியப் பேரரசின் தலைநகராக விளங்கியது.

இந்நகரம் கிமு 1350 முதல், கிமு 612ல் நினிவே போர் முடியும் வரை பண்டைய அசிரியாவின் முக்கிய நகரமாக விளங்கியது.

நிம்ருத் நகரம் 360 ஹெக்டெர் பரப்பளவு கொண்டது. பண்டைய நிம்ருத் நகரத்தின் அழிபாடுகள், தற்போதைய ஈராக் நாட்டின் நினிவே மாகாணத்தின், மோசுல் நகரத்திற்கு தென்கிழக்கில் 30 கிமீ தொலவில் உள்ள அசிரியக் கிராமமான நூமானியாவில் அகழாய்வில் கண்டெடுக்கப்பட்டுள்ளது. நிம்ருத் தொடர்பான அகழாய்வுகள் 1845, 1879 மற்றும் 1949 முதல் நடைபெற்றது.
 
நிம்ருத் அகழாய்வில் கண்டெடுக்கப்பட்ட முக்கியத் தொல்பொருட்கள் ஈராக் மற்றும் ஐரோப்பிய நாடுகளின் அருங்காட்சியகங்களில் காட்சிக்கு உள்ளது.

விவிலியம் காலத்திய புது அசிரியப் பேரரசர் நிம்ரோத்தின் பெயரால் இந்நகரம் நிம்ருத் என அழைக்கப்படுகிறது.

பண்டைய வரலாறு

நிம்ருத் நகரம் நிறுவல்
மத்திய அசிரியப் பேரரசு காலத்தில் (கிமு 1365–1050), பேரரசர் முதலாம் சல்மேனேசெர்  (கிமு 1274–1245)  ஆட்சியின் போது நிம்ருத் பெரு நகரம் நிறுவப்பட்டது. இருப்பினும் அசூர் நகரமே பழைய அசிரியப் பேரரசின் தலைநகரகமாக கிமு 3500 முதல் விளங்கியது.

புது அசிரியப் பேரரசின் தலைநகரமாக
நிம்ருத் நகரம், புது அசிரியப் பேரரசின் தலைநகரமாக கிமு 879 முதல் 706  முடிய விளங்கியது. பேரரசர் இரண்டாம் அசூர்னசிர்பால் (கிமு 883–859) நிம்ருத் நகரத்தில் 5 கிமீ சுற்றளவில் சுவர்களுடன் கூடிய, குடியிருப்புப் பகுதிகள், பெரிய கோயில்களையும், அரண்மனைகளையும் எழுப்பினார். அரண்மனை சுவர்களில் சிற்பஙகள் செதுக்கி வைத்தார்.

தொல்லியல்

நிம்ருத் தொல்லியல் களங்களை அழித்தல்

2014ம் ஆண்டின் நடுவில், பண்டைய நிம்ருத் நகரத்தின் நினைவுச் சின்னங்களை, இசுலாமிய அரசு பயங்கரவாதிகள் குண்டுகள் வைத்து தகர்த்தெறிந்தனர்.

ஈராக்கின் நிம்ருத் நகரத்தின் அருகில் உள்ள மோசுல் நகர அருங்காட்சியகத்தில் இருந்த அக்காத் பேரரசின் நினைவுச் சின்னங்களை 5 மார்ச் 2015ல் இசுலாமிய அரசு பயங்கரவாதிகளால் முற்றிலும் அழிக்கப்பட்டது.

படக்காட்சிகள்
நிம்ருத் அகழாய்வில் கண்டெடுக்கப்பட்ட தொல்பொருட்கள் உலகின் பல்வேறு அருங்காட்சியகங்களில் காட்சியில் உள்ளது

இதனையும் காண்க
 அசூர்
 நினிவே
 ஊர்
 பண்டைய அசிரியா
 பழைய அசிரியப் பேரரசு
 மத்திய அசிரியப் பேரரசு
 புது அசிரியப் பேரரசு

அடிக்குறிப்புகள்

மேற்கோள்கள்

 Frankfort, Henri, The Art and Architecture of the Ancient Orient, Pelican History of Art, 4th ed 1970, Penguin (now Yale History of Art), 
 A. H. Layard, Nineveh and Its Remains, John Murray, 1849

மேலும் படிக்க
 
 Barbara Parker, Seals and Seal Impressions from the Nimrud Excavations, Iraq, vol. 24, no. 1, pp. 26–40 1962
 Barbara Parker, Nimrud Tablets, 1956: Economic and Legal Texts from the Nabu Temple, Iraq, vol. 19, no. 2, pp. 125–138, 1957
 D. J. Wiseman, The Nabu Temple Texts from Nimrud, Journal of Near Eastern Studies, vol. 27, no. 3, pp. 248–250, 1968
 D. J. Wiseman, Fragments of Historical Texts from Nimrud, Iraq, vol. 26, no. 2, pp. 118–124, 1964
 A. H. Layard, Discoveries in the Ruins of Nineveh and Babylon, John Murray, 1853
 A. H. Layard, The monuments of Nineveh; from drawings made on the spot, John Murray, 1849
 Claudius James Rich, Narrative of a residence in Koordistan, and on the site of ancient Nineveh. Ed. by his widow, 1836
 James Phillips Fletcher, Narrative of a Two Years' Residence at Nineveh, Volume 2, 1850
 Muzahim Mahmoud Hussein, Nimrud: The Queens' Tombs. 2016

வெளி இணைப்புகள்

 Metropolitan Museum: Digital Reconstruction of the Northwest Palace, Nimrud, Assyria
 Nimrud/Calah

 Centro Ricerche Archeologiche e Scavi di Torino excavation site
 Archaeological site photographs at Oriental Institute
 More images from National Geographic
 Treasure of Nimrud rediscovered, article from the Wall Street Journal posted to a message board
 The Secret of Nimrud - Photographs by Noreen Feeney 

பண்டைய நகரங்கள்
உலகப் பாரம்பரியக் களங்கள்
மெசொப்பொத்தேமியாவின் வரலாறு
மெசொப்பொத்தேமியா
பண்டைய அண்மைக் கிழக்கின் நகரங்கள்
ஈராக்கின் தொல்லியற்களங்கள்